**Csongrád Város Polgármesterétől**

**Száma**: Önk/16-2/2022. M

**Témafelelős:** Szepesi Dóra

**ELŐTERJESZTÉS**

**Csongrád Városi Önkormányzat Képviselő-testületének**

**2022. február 24-én tartandó ülésre**

**Tárgy:** A helyi közművelődési feladatok ellátásáról szóló rendelet módosítása

**Tisztelt Képviselő-testület!**

Csongrád Városi Önkormányzat Képviselő-testülete 2016 júliusában fogadta el a helyi közművelődésről szóló rendeletét, amely a hatályos jogszabályoknak és változásoknak megfelelően többször is módosításra került.

A muzeális intézményekről, a nyilvános könyvtári ellátásról és a közművelődésről szóló 1997. évi CXL. törvényben (továbbiakban: közművelődési törvény), valamint a közművelődési alapszolgáltatások, valamint a közművelődési intézmények és a közösségi színterek követelményeiről szóló 20/2018.(VII.9.) EMMI rendeletben foglaltak alapján, illetve az időszakosan elvégzett rendelet felülvizsgálata során megállapítást nyert, hogy a jelenleg hatályos, a helyi közművelődési feladatok ellátásáról szóló 35/2016. (VII.08.)önkormányzati rendelet több ponton módosításra szorul.

A rendelet bevezető részében utalni kellett arra, hogy a közművelődési rendeletünk tekintetében kikértük a Közművelődési Kerekasztal és a Csongrád Város Roma Nemzetiségi Önkormányzat véleményét. A véleményezési eljárás megtörtént.

A muzeális intézményekről, a nyilvános könyvtári ellátásról és a közművelődésről szóló 1997. évi CXL. törvénnyel összhangban a közművelődési rendeletből kivezetésre kerültek a közgyűjteményekre és műemlékvédelemre vonatkozó rendelkezések.

Fentiekre tekintettel, kérem a Tisztelt Képviselő-testületet a mellékelt rendelet tervezet elfogadására.

Csongrád, 2022. február 15.

Bedő Tamás

polgármester

**Csongrád Város Önkormányzata Képviselő-testületének .../.... (...) önkormányzati rendelete**

**a helyi közművelődési feladatok ellátásáról szóló 35/2016.(VII. 08.)önkormányzati rendelet módosításáról**

Csongrád Városi Önkormányzat Képviselő-testülete az Alaptörvény 32. cikk (1) bekezdés a) pontjában, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 7. pontjában meghatározott feladatkörében eljárva, valamint a kulturális javak védelméről és a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 83/A. §-ában kapott felhatalmazás alapján, a közművelődés intézmény- és tevékenységrendszerének védelme, a civil szerveződések feladatvállalása a közművelődésben, a közművelődés finanszírozási rendszerének szabályozása, a közművelődés feltételeinek biztosítása érdekében – a helyi sajátosságok figyelembe vételével –, a Közművelődési Kerekasztal és a Csongrád Városi Roma Nemzetiségi Önkormányzata véleményének kikérésével az alábbi rendeletet alkotja:

**1. §**

A helyi közművelődési feladatok ellátásáról szóló 35/2016.(VII.8.) önkormányzati rendelet bevezető része helyébe a következő rendelkezés lép:

„Csongrád Városi Önkormányzat Képviselő-testülete az Alaptörvény 32. cikk (1) bekezdés a) pontjában, a Magyarország helyi önkormányzatairól szóló 2011. évi CLXXXIX. törvény   
13. § (1) bekezdés 7. pontjában meghatározott feladatkörében eljárva, valamint a kulturális javak védelméről és a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 83/A. §-ában kapott felhatalmazás alapján, a közművelődés intézmény- és tevékenységrendszerének védelme, a civil szerveződések feladatvállalása a közművelődésben, a közművelődés finanszírozási rendszerének szabályozása, a közművelődés feltételeinek biztosítása érdekében – a helyi sajátosságok figyelembe vételével –, a Közművelődési Kerekasztal és a Csongrád Városi Roma Nemzetiségi Önkormányzata véleményének kikérésével az alábbi rendeletet alkotja:”

**2. §**

A helyi közművelődési feladatok ellátásáról szóló 35/2016.(VII.8.) önkormányzati rendelet 2. §-a helyébe a következő rendelkezés lép:

**„2. §**

E rendelet hatálya kiterjed Csongrád város lakosságára, az önkormányzat által fenntartott közművelődési intézményekre, azok fenntartójára, működtetőjére és alkalmazottjaira, a városban működő civil szervezetek, művészeti csoportok, vállalkozók által bonyolított tevékenységekre, feladatokra, a városban működő – az önkormányzat által kiemelten, vagy pályázati úton támogatott – közművelődési célú civil szervezetekre, közösségekre, egyéb szervezetek, intézmények - önkormányzat által támogatott - kulturális, közművelődési célú feladatvállalásaira.”

**3. §**

A helyi közművelődési feladatok ellátásáról szóló 35/2016.(VII.8.) önkormányzati rendelet 5. § (5) bekezdés j) pontja helyébe a következő rendelkezés lép:

„*j)* a helyi érdekeltségű, de megyei fenntartású intézmények tevékenységét;”

**4. §**

A helyi közművelődési feladatok ellátásáról szóló 35/2016.(VII.8.) önkormányzati rendelet 6. § (2) bekezdése helyébe a következő rendelkezés lép:

„(2) A Csongrádi Művelődési Központ és Városi Galéria, a Csongrádi Információs Központ Csemegi Károly Könyvtár és Tari László Múzeum, valamint a Csongrádi Alkotóház átszervezése, megszüntetése, valamint tevékenységének 2 hónapon túli szüneteltetése esetén köteles az önkormányzat a Tv. 78/J. §. §-ának rendelkezései szerint eljárni”

**5. §**

A helyi közművelődési feladatok ellátásáról szóló 35/2016.(VII.8.) önkormányzati rendelet

*a)* 3. § (1) bekezdésében a „művelődési és kulturális” szövegrész helyébe a „közművelődési” szöveg és az „egységes alapelvek” szövegrész helyébe az „a közművelődési alapszolgáltatások” szöveg,

*b)* 5. § (4) bekezdés nyitó szövegrészében a „Tv.” szövegrész helyébe a „kulturális javak védelméről és a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény (a továbbiakban: Tv.)” szöveg

lép.

**6. §**

Hatályát veszti a helyi közművelődési feladatok ellátásáról szóló 35/2016.(VII.8.) önkormányzati rendelet

*a)* 5. § (4) bekezdés i) pontja,

*b)* 5. § (4) bekezdés m) pontja,

*c)* 5. § (4) bekezdés o) pontja.

**7. §**

Ez a rendelet a kihirdetését követő napon lép hatályba.

Bedő Tamás dr. Juhász László

polgármester jegyző

Végső előterjesztői indokolás

A muzeális intézményekről, a nyilvános könyvtári ellátásról és a közművelődésről szóló 1997. évi CXL. törvénnyel összhangban a közművelődési rendeletből kivezetésre kerültek a közgyűjteményekre és műemlékvédelemre vonatkozó rendelkezések. A hivatkozott törvény értelmében az egységes szerkezetű rendeletről és módosításáról a Közművelődési Kerekasztal és a Csongrád Városi Roma Nemzetiségi Önkormányzata véleményének kikérésével döntött a Képviselő-testület.